Az állampolgári jogok országgyűlési biztosának
Jelentése
az OBH 2685/2005. sz. ügyben

Előadó: dr. Sipos Beáta
Az eljárás megindítása
Személyes megjelenése alkalmával a panaszos az Acsádon működő Vas Megyei Időskorúak Szociális Intézete lakójaként sérelmezte, hogy az intézményben folyamatosan romlik az élelmezés minősége, diétás étkezést az otthon nem biztosít, az ellátottak tejet nem kapnak. Kifogásolta ezen felül a gondozottak gyógyszerellátását, valamint azt, hogy csupán egy napilap áll a lakók rendelkezésére. Sérelmezte továbbá a bánásmódot, véleménye szerint az idős személyekkel ridegen, megalázóan beszélnek. Egyúttal jelezte, hogy észrevételeivel fordult a Vas Megyei Önkormányzathoz is, azonban a levelére választ nem kapott.
Figyelemmel arra, hogy a beadvány alkotmányos jogokkal összefüggő sérelmekre utalt, az állampolgári jogok országgyűlési biztosáról szóló 1993. évi LIX. törvényben (Obtv.) foglalt felhatalmazás alapján vizsgálatot indítottam.
Ezzel egyidejűleg megkerestem az intézmény fenntartóját és tájékoztatást kértem a Vas Megyei Közgyűlés Elnökétől a panaszok hátteréről, valamint az ügyben megtett intézkedéseikről. Kértem továbbá, hogy küldje meg számomra a legutóbbi fenntartói, valamint a Vas Megyei Közigazgatási Hivatali vizsgálat megállapításait tartalmazó dokumentumokat.

Az érintett alkotmányos jogok
2. § (1) A Magyar Köztársaság független, demokratikus jogállam.
54. § (1) A Magyar Köztársaságban minden embernek veleszületett joga van az élethez és az emberi méltósághoz, amelyektől senkit nem lehet önkényesen megfosztani.
64. § A Magyar Köztársaságban mindenkinek joga van arra, hogy egyedül vagy másokkal együttesen írásban kérelmet vagy panaszt terjesszen az illetékes állami szerv elé.
70/D. § (1) A Magyar Köztársaság területén élőknek joguk van a lehető legmagasabb szintű testi és lelki egészséghez.
70/E. § (1) A Magyar Köztársaság állampolgárainak joguk van a szociális biztonsághoz; öregség, betegség, rokkantság, özvegység, árvaság és önhibájukon kívül bekövetkezett munkanélküliség esetén a megélhetésükhöz szükséges ellátásra jogosultak. (2) A Magyar Köztársaság az ellátáshoz való jogot a társadalombiztosítás útján és a szociális intézmények rendszerével valósítja meg.

Az ügy jogszabályi háttere
1993. évi III. törvény a szociális igazgatásról és szociális ellátásokról (Szt.)
1/2000. (I. 7.) SzCsM rendelet a személyes gondoskodást nyújtó szociális intézmények szakmai feladatairól és működésük feltételeiről (R.)
188/1999. (XII. 16.) Korm. rendelet a személyes gondoskodást nyújtó szociális intézmény és a falugondnoki szolgálat működésének engedélyezéséről, továbbá a szociális vállalkozás engedélyezéséről.

A megállapított tényállás és a vizsgálat megállapításai
A Vas Megyei Időskorúak Szociális Intézete (9746 Acsád, Semmelweis u. 1.) fenntartója a Vas Megyei Önkormányzat. Az otthon ápolást, gondozást nyújtó intézmény, amely 2004. december 1-jétől határozatlan időre szóló működési engedéllyel rendelkezik. Az engedélyezett férőhelyek száma 184 fő, ellátási területe Vas megye.
Az acsádi otthon kastélyépületének rekonstrukciója a 2002-ben elnyert címzett támogatás igénybevételével befejeződött, ezáltal megszűntek a 7-11 férőhelyes lakószobák, az akadálymentes közlekedést megoldották, kapaszkodókat felszereltek és liftet is beüzemeltek. A konyhaüzem és a mosoda teljes felújítása megtörtént. A rekonstrukció férőhelycsökkenést eredményezett, a korábbi 110 férőhelyen 67 fő nyer elhelyezést. A szakdolgozók szakképesítési aránya eléri a 80 %-ot, a létszámarány 100 %-os. A szükséges szakmai képesítésekkel a foglalkoztatottak és a vezetőség rendelkezik.
A panaszokra rátérve, a rendelkezésemre bocsátott információk szerint az intézményben az élelmezés során kiemelt figyelmet fordítanak a változatos étrend kialakítására, a diétás menü összeállítását dietetikus szakember végzi. Ugyanakkor az intézmény vezetője és a lakók részéről az Érdekképviseleti Fórumba delegált tagok által megfogalmazott vélemények alapján az étkeztetést a lakók igényeinek megfelelően biztosítják. Hetente kétszer, illetve azon személyek részére, akiknél indokolt, minden reggel és este adnak tejet a reggeli és a vacsora mellé. A tejtermékekből készült ételféleségek (így például: tejberizs, sajt, kefir stb.) heti rendszerességgel szintén biztosítottak.
A közigazgatási hivatal ellenőrzéséről készült jegyzőkönyv az étkeztetés körében szintén kitért arra, hogy a normál menün kívül diabetes, pépes, folyékony, epés, sómentes és fehérjementes diétát készítenek orvosi javaslat alapján. Bizonyos esetekben pedig napi 6-szori étkezésről gondoskodnak. Az intézményben Étlaptanács működik, amelynek tagjai a dolgozók, szakmai dolgozók (élelmezésvezető, orvos) és a lakók képviselői. Az ellátottak részére dietetikus rendelkezésre áll, aki igény szerint diétás tanácsadást is nyújt. Beszerzett információink szerint bár az egészségi állapotát tekintve nem lenne indokolt, a panaszos igénybe veszi a diétás étkezést.
A gyógyszerrel, gyógyászati segédeszközökkel való ellátással kapcsolatban a Közigazgatási Hivatal megállapította, hogy az intézmény gondoskodik a mozgást, hallást, látást javító segédeszközök beszerzéséről. Egyúttal biztosítják a testközeli és test távoli segédeszközöket. Rendelkezésre állnak kényelmi eszközök is, így decubitus párna, etetőasztal, betegemelő, mobilfürdőkád. Az alap-gyógyszerlistán szereplő gyógyszereket a lakók ingyenesen kapják. Az egyéni gyógyszerszükséglet költségeit a jogszabályban előírtak szerint az ellátást igénybe vevők, bizonyos esetekben részben az intézmény, részben pedig az ellátott személyek viselik. Az egyéni gyógyszerszükségletet az intézmény szerzi be. Az egyéni gyógyszernyilvántartóban rendszeresen vezetik a gyógyszerfelhasználást.
A panaszos házastársa kérelmére az intézmény méltányossági alapon biztosítja a gyógyszer-alaplistán nem szereplő Aricept nevű készítményt, melynek összege 9733 Ft/hó. A hivatkozott listán hasonló hatásfokú, térítésmentesen igényelhető gyógyszer szerepel, melyet a panaszos felesége nem fogadott el, viszont a jövedelmi helyzetük sem indokolta a gyógyszer térítésmentes biztosítását. Az intézmény mégis úgy döntött, hogy méltányossági alapon biztosítja a készítményt.
A napilapokkal összefüggésben tájékoztatást kaptunk arról, hogy az intézmény a Vas Népe c. megyei napilapot, ill. a Nyugdíjasok Lapja c. folyóiratot rendeli meg. A sajtótermékek a lakók által hozzáférhető helyen kerülnek közzétételre. A panaszos által hiányolt lapok előfizetését az intézmény költségvetése nem teszi lehetővé.
A bánásmódra vonatkozó panasz kapcsán kiemelést igényel, hogy az Érdekképviseleti Fórumba a lakók részéről delegált tagok véleménye azt támasztotta alá, hogy a panaszos által említett rideg és megalázó bánásmód nem fordult elő az intézményben. A fenntartó rámutatott arra, hogy a dolgozók empátiával, elfogadással viseltetnek a lakók iránt, és igyekeznek megteremteni a humánus, családi légkört. Az intézmény a teherbíró képességeihez mérten, a lehetőségek figyelembe vételével próbál eleget tenni a lakók kéréseinek, figyelmet fordítanak az ellátottak észrevételeire és javaslataira, és legfőképp arra, hogy az intézményben élők békés, biztonságot nyújtó környezetben tölthessék a mindennapjaikat.
A közigazgatási hivatal ellenőrzésének eredménye is azt igazolta, hogy az adott intézményben jó szakmai munka folyik. Az intézmény békés családias hangulatot áraszt. A dokumentációk vezetése pontos és szakszerű, a szakmai munkavégzés ennek megfelelően jól nyomon követhető. A lakók számára folyamatosan szerveznek szórakoztató és kulturális, fizikai és szellemi programokat, foglalkoztatásokat rendszeresen tartanak. Az Érdekképviseleti Fórum működése mellett, havonta egy alkalommal lakógyűléseket is szerveznek.
A rendelkezésre álló iratanyagból megállapítható, hogy a fenntartó a panaszos beadványaira minden esetben részletes választ adott.
Mindezek alapján megállapítom, hogy a beadványban felvetett panaszok nem bizonyultak megalapozottnak, az intézmény a panaszos alkotmányos jogaival összefüggésben visszásságot nem okozott. Tekintettel arra, hogy a vizsgálat nem tárt fel olyan körülményt, amely az állampolgári jogok országgyűlési biztosának külön intézkedését indokolná, vizsgálatomat lezárom.

Budapest, 2005. november 21.

Lenkovics Barnabás sk.
Az állampolgári jogok országgyűlési biztosának
Jelentése
az OBH 2685/2005. sz. ügyben

Előadó: dr. Sipos Beáta
Az eljárás megindítása
Személyes megjelenése alkalmával a panaszos az Acsádon működő Vas Megyei Időskorúak Szociális Intézete lakójaként sérelmezte, hogy az intézményben folyamatosan romlik az élelmezés minősége, diétás étkezést az otthon nem biztosít, az ellátottak tejet nem kapnak. Kifogásolta ezen felül a gondozottak gyógyszerellátását, valamint azt, hogy csupán egy napilap áll a lakók rendelkezésére. Sérelmezte továbbá a bánásmódot, véleménye szerint az idős személyekkel ridegen, megalázóan beszélnek. Egyúttal jelezte, hogy észrevételeivel fordult a Vas Megyei Önkormányzathoz is, azonban a levelére választ nem kapott.
Figyelemmel arra, hogy a beadvány alkotmányos jogokkal összefüggő sérelmekre utalt, az állampolgári jogok országgyűlési biztosáról szóló 1993. évi LIX. törvényben (Obtv.) foglalt felhatalmazás alapján vizsgálatot indítottam.
Ezzel egyidejűleg megkerestem az intézmény fenntartóját és tájékoztatást kértem a Vas Megyei Közgyűlés Elnökétől a panaszok hátteréről, valamint az ügyben megtett intézkedéseikről. Kértem továbbá, hogy küldje meg számomra a legutóbbi fenntartói, valamint a Vas Megyei Közigazgatási Hivatali vizsgálat megállapításait tartalmazó dokumentumokat.

Az érintett alkotmányos jogok
2. § (1) A Magyar Köztársaság független, demokratikus jogállam.
54. § (1) A Magyar Köztársaságban minden embernek veleszületett joga van az élethez és az emberi méltósághoz, amelyektől senkit nem lehet önkényesen megfosztani.
64. § A Magyar Köztársaságban mindenkinek joga van arra, hogy egyedül vagy másokkal együttesen írásban kérelmet vagy panaszt terjesszen az illetékes állami szerv elé.
70/D. § (1) A Magyar Köztársaság területén élőknek joguk van a lehető legmagasabb szintű testi és lelki egészséghez.
70/E. § (1) A Magyar Köztársaság állampolgárainak joguk van a szociális biztonsághoz; öregség, betegség, rokkantság, özvegység, árvaság és önhibájukon kívül bekövetkezett munkanélküliség esetén a megélhetésükhöz szükséges ellátásra jogosultak. (2) A Magyar Köztársaság az ellátáshoz való jogot a társadalombiztosítás útján és a szociális intézmények rendszerével valósítja meg.

Az ügy jogszabályi háttere
1993. évi III. törvény a szociális igazgatásról és szociális ellátásokról (Szt.)
1/2000. (I. 7.) SzCsM rendelet a személyes gondoskodást nyújtó szociális intézmények szakmai feladatairól és működésük feltételeiről (R.)
188/1999. (XII. 16.) Korm. rendelet a személyes gondoskodást nyújtó szociális intézmény és a falugondnoki szolgálat működésének engedélyezéséről, továbbá a szociális vállalkozás engedélyezéséről.

A megállapított tényállás és a vizsgálat megállapításai
A Vas Megyei Időskorúak Szociális Intézete (9746 Acsád, Semmelweis u. 1.) fenntartója a Vas Megyei Önkormányzat. Az otthon ápolást, gondozást nyújtó intézmény, amely 2004. december 1-jétől határozatlan időre szóló működési engedéllyel rendelkezik. Az engedélyezett férőhelyek száma 184 fő, ellátási területe Vas megye.
Az acsádi otthon kastélyépületének rekonstrukciója a 2002-ben elnyert címzett támogatás igénybevételével befejeződött, ezáltal megszűntek a 7-11 férőhelyes lakószobák, az akadálymentes közlekedést megoldották, kapaszkodókat felszereltek és liftet is beüzemeltek. A konyhaüzem és a mosoda teljes felújítása megtörtént. A rekonstrukció férőhelycsökkenést eredményezett, a korábbi 110 férőhelyen 67 fő nyer elhelyezést. A szakdolgozók szakképesítési aránya eléri a 80 %-ot, a létszámarány 100 %-os. A szükséges szakmai képesítésekkel a foglalkoztatottak és a vezetőség rendelkezik.
A panaszokra rátérve, a rendelkezésemre bocsátott információk szerint az intézményben az élelmezés során kiemelt figyelmet fordítanak a változatos étrend kialakítására, a diétás menü összeállítását dietetikus szakember végzi. Ugyanakkor az intézmény vezetője és a lakók részéről az Érdekképviseleti Fórumba delegált tagok által megfogalmazott vélemények alapján az étkeztetést a lakók igényeinek megfelelően biztosítják. Hetente kétszer, illetve azon személyek részére, akiknél indokolt, minden reggel és este adnak tejet a reggeli és a vacsora mellé. A tejtermékekből készült ételféleségek (így például: tejberizs, sajt, kefir stb.) heti rendszerességgel szintén biztosítottak.
A közigazgatási hivatal ellenőrzéséről készült jegyzőkönyv az étkeztetés körében szintén kitért arra, hogy a normál menün kívül diabetes, pépes, folyékony, epés, sómentes és fehérjementes diétát készítenek orvosi javaslat alapján. Bizonyos esetekben pedig napi 6-szori étkezésről gondoskodnak. Az intézményben Étlaptanács működik, amelynek tagjai a dolgozók, szakmai dolgozók (élelmezésvezető, orvos) és a lakók képviselői. Az ellátottak részére dietetikus rendelkezésre áll, aki igény szerint diétás tanácsadást is nyújt. Beszerzett információink szerint bár az egészségi állapotát tekintve nem lenne indokolt, a panaszos igénybe veszi a diétás étkezést.
A gyógyszerrel, gyógyászati segédeszközökkel való ellátással kapcsolatban a Közigazgatási Hivatal megállapította, hogy az intézmény gondoskodik a mozgást, hallást, látást javító segédeszközök beszerzéséről. Egyúttal biztosítják a testközeli és test távoli segédeszközöket. Rendelkezésre állnak kényelmi eszközök is, így decubitus párna, etetőasztal, betegemelő, mobilfürdőkád. Az alap-gyógyszerlistán szereplő gyógyszereket a lakók ingyenesen kapják. Az egyéni gyógyszerszükséglet költségeit a jogszabályban előírtak szerint az ellátást igénybe vevők, bizonyos esetekben részben az intézmény, részben pedig az ellátott személyek viselik. Az egyéni gyógyszerszükségletet az intézmény szerzi be. Az egyéni gyógyszernyilvántartóban rendszeresen vezetik a gyógyszerfelhasználást.
A panaszos házastársa kérelmére az intézmény méltányossági alapon biztosítja a gyógyszer-alaplistán nem szereplő Aricept nevű készítményt, melynek összege 9733 Ft/hó. A hivatkozott listán hasonló hatásfokú, térítésmentesen igényelhető gyógyszer szerepel, melyet a panaszos felesége nem fogadott el, viszont a jövedelmi helyzetük sem indokolta a gyógyszer térítésmentes biztosítását. Az intézmény mégis úgy döntött, hogy méltányossági alapon biztosítja a készítményt.
A napilapokkal összefüggésben tájékoztatást kaptunk arról, hogy az intézmény a Vas Népe c. megyei napilapot, ill. a Nyugdíjasok Lapja c. folyóiratot rendeli meg. A sajtótermékek a lakók által hozzáférhető helyen kerülnek közzétételre. A panaszos által hiányolt lapok előfizetését az intézmény költségvetése nem teszi lehetővé.
A bánásmódra vonatkozó panasz kapcsán kiemelést igényel, hogy az Érdekképviseleti Fórumba a lakók részéről delegált tagok véleménye azt támasztotta alá, hogy a panaszos által említett rideg és megalázó bánásmód nem fordult elő az intézményben. A fenntartó rámutatott arra, hogy a dolgozók empátiával, elfogadással viseltetnek a lakók iránt, és igyekeznek megteremteni a humánus, családi légkört. Az intézmény a teherbíró képességeihez mérten, a lehetőségek figyelembe vételével próbál eleget tenni a lakók kéréseinek, figyelmet fordítanak az ellátottak észrevételeire és javaslataira, és legfőképp arra, hogy az intézményben élők békés, biztonságot nyújtó környezetben tölthessék a mindennapjaikat.
A közigazgatási hivatal ellenőrzésének eredménye is azt igazolta, hogy az adott intézményben jó szakmai munka folyik. Az intézmény békés családias hangulatot áraszt. A dokumentációk vezetése pontos és szakszerű, a szakmai munkavégzés ennek megfelelően jól nyomon követhető. A lakók számára folyamatosan szerveznek szórakoztató és kulturális, fizikai és szellemi programokat, foglalkoztatásokat rendszeresen tartanak. Az Érdekképviseleti Fórum működése mellett, havonta egy alkalommal lakógyűléseket is szerveznek.
A rendelkezésre álló iratanyagból megállapítható, hogy a fenntartó a panaszos beadványaira minden esetben részletes választ adott.
Mindezek alapján megállapítom, hogy a beadványban felvetett panaszok nem bizonyultak megalapozottnak, az intézmény a panaszos alkotmányos jogaival összefüggésben visszásságot nem okozott. Tekintettel arra, hogy a vizsgálat nem tárt fel olyan körülményt, amely az állampolgári jogok országgyűlési biztosának külön intézkedését indokolná, vizsgálatomat lezárom.

Budapest, 2005. november 21.

Lenkovics Barnabás sk.